**HANKELEPINGU MUUTMISE OTSUSE ETTEPANEK**

**Lepingu nr ja sõlmimise kuupäev:** 2023-K023, 30.03.2023

**Töövõtja nimi ja registrikood:** GRK Eesti AS (12579850) ja GRK Suomi Oy (2810844-3)

**Lepingu nimetus:** Rail Baltica Ülemiste jaamaala raudteeinfrastruktuuri ehitustööd

**Riigihanke viitenumber/RBE hankenumber:** 254784 / 2022H077

**Projekt:** A.003 Ülemiste raudteeinfrastuktuur

**Lisakood:** A.003.20.1

|  |  |
| --- | --- |
| Muudatuse sisu: | 1. Täiendava reostuse utiliseerimine (maksumus 2 839 999,78 € + km) |
| Muudatuse põhjendus: | 1. **Täiendava reostuse utiliseerimine**     Projekteerimisfaasis teostati Ülemiste jaamaalal Ülemiste raudtee rekonstrueerimise KMH eelhinnang. Selle raames, arvestades piirkonna tundlikkust reostuse osas, ajaloolisi tegevusi raudteevagunite sorteerimisel ja tugiteenuste osutamisel ning varasemaid reostusuuringuid projekteeritava ala vahetus läheduses, tellis RBE täiendava ehitusgeoloogilise, hüdrogeoloogilise ja reostusuuringu. Uuringu välitöö tehti objektil augustis ja septembris 2020. aastal. Uuringu koostamiseks puuriti objektile kokku 40 puurauku. Uuring võttis pinnase seisundi kokku järgnevalt:  *„Projekteeritava ala ja selle lähedalasuvatel territooriumitel tehtud reostusuuringute tulemused näitasid, et piirkonnas on pinnase ja pinnasevee (põhjavee) keskkonnaseisund inimtegevuse tulemusel mõjutatud ning esineb (või on esinenud) erineval määral peamiselt naftasaaduste ja raskmetallide sisaldust. Teatud piirkondades on tuvastatud ohtlike ainete olemasolu pinnases, aga jäädes alla tööstusmaale seatud piirarvude, siis ei loeta pinnast saastunuks. Seega uuritud ala pinnase ja pinnasevee seisund ei ole küll valdavalt hea, kuid ei ole ka laialdaselt saastunud ning mõningast saasteainete sisaldust esineb lokaalselt. Tulemuste põhjal pinnase saneerimisvajadust ei ole.“*  Uuringu tulemusel arvestas RBE ehitushanke koostamisel lokaalse reostuse hulgaga mõningates kohtades ning määras hinnanguliselt reostunud pinnase utiliseerimise mahuks 100 m3.  Ehitustööde käigus on ilmnenud väljakaevetööde käigus, et kaeve hulgas sisaldub väga suur hulk reostunud pinnast (septembri 2024 seisuga 6868,53 m3), mis takistab töövõtja progressi ja suurendab oluliselt reostunud pinnase utiliseerimise mahtu. Hanke koostamise käigus ei olnud võimalik ette näha, et väljakaeves nii suur hulk reostunud pinnast sisaldub ning seetõttu on tegu väga suures ulatuses lisanduva mahuga (ligi 70 korda rohkem lepingu mahust), mis ei olnud algselt riigihanke alusdokumentidega ette nähtud.  Eeltoodust tulenevalt teostab töövõtja täiendava reostunud pinnase väljakaeve ja nõuetekohase utiliseerimise. |
| Mõju hankelepingu maksumusele: | Käesoleva hankelepingu muudatuse väärtus kokku on 2 839 999,78 eurot, millele lisandub seadusest tulenev käibemaks.  Käesolev muudatus rahastatakse CEF\_I A16 vahenditest. |
| Mõju hankelepingu täitmise tähtajale: | Mõju hankelepinguga lõpptähtajale puudub. |
| Muudatuse alus vastavalt RHS-le ja põhjendus: | Töövõtja kohustus Töö teostamisel lähtuma Projektist. Ülemiste raudteeinfrastruktuuri rekonstrueerimise projekteerimise käigus teostati Ülemiste raudtee rekonstrueerimise KMH eelhinnang, Hendrikson&Ko töö nr 20003545. Selle raames, arvestades piirkonna tundlikkust reostuse osas, ajaloolisi tegevusi raudteevagunite sorteerimisel ja tugiteenuste osutamisel ning varasemaid reostusuuringuid projekteeritava ala vahetus läheduses, tellis RBE täiendava ehitusgeoloogilise uuringu, hüdrogeoloogilise uuringu ja reostusuuringu (töö nr GL20023).  Ehitus- ja hüdrogeoloogilised uuringud teostatati projekteerimiseks vajalikus mahus juhindudes standardist EVS-EN 1997-2:2007 ning majandus- ja taristuministri 24.04.2015 määrusest nr 32 “Ehitusgeoloogilisele uuringule esitatavad nõuded”. Uuringu koostamiseks puuriti objektile käigus 40 puurauku ja tehti 24 löökpenetratsioonikatset. Lisaks lähtuti uuringuala pinnasetingimuste analüüsimisel uuringualale tehtud varasemate ehitusgeoloogiliste uuringute puuraukudest (kokku 59 puurauku).  Uuringu tulemused võttis hinnangu koostaja kokku järgnevalt:  *„Projekteeritava ala ja selle lähedalasuvatel territooriumitel tehtud reostusuuringute tulemused näitasid, et piirkonnas on pinnase ja pinnasevee (põhjavee) keskkonnaseisund inimtegevuse tulemusel mõjutatud ning esineb (või on esinenud) erineval määral peamiselt naftasaaduste ja raskmetallide sisaldust. Teatud piirkondades on tuvastatud ohtlike ainete olemasolu pinnases, aga jäädes alla tööstusmaale seatud piirarvude, siis ei loeta pinnast saastunuks. Seega uuritud ala pinnase ja pinnasevee seisund ei ole küll valdavalt hea, kuid ei ole ka laialdaselt saastunud ning mõningast saasteainete sisaldust esineb lokaalselt. Tulemuste põhjal pinnase saneerimisvajadust ei ole.“*  Väljakaevetööde jooksul välja tulnud reostunud pinnase hulk oli suur (6868,53 sept 2024 seisuga) ning see mõjutab selgelt Töövõtja töö teostamise meetodeid (potentsiaalsest reostuskoldest tuleb võtta proovid, reostuskollet tuleb vältida ja see muust ehitusalast eraldada, kaevega paralleelselt peavad samal ehitusfrondil tööd teostama teised sõidukid, utiliseerimiseks tuleb tagada õigeaegne spetsiaalne transport) ning ajakulu (iga reostuskolde avastamine tekitab seisaku proovitulemuste saabumiseni, reostuse äraviimiseks tuleb organiseerida spetsiaalne transport, teiste tööde edenemiskiirus on reostusega seonduvate piirangute tõttu piiratud).  Uuringute teostamisel puuraugud ja uuringukohad sattusid täpselt aladele, kust reostust hiljem ei leitud. Uuringute tegemisel puuraukude sammu vähendamisel (ehk sageduse suurendamisel) oleks aga uuringute maksumus muutunud ebamõistlikult suuremaks (sõltuvalt valitud suuremast sagedusest kuni 100 000-200 000 eurot suuremaks), mis ei oleks olnud mingi viisil põhjendatud, võttes arvesse, et eelhinnangu järgi pinnast ei loetud saastunuks. Hiljem avastati ka, et suur osa reostunud pinnasest oli uuringu hetkel toimivate raudteede all ning uuringute teostamine toimivate raudteede alt ei olnud põhjendatud. Uuringud teostati kehtivate nõuete kohaselt.  Riigihankedirektiivi 2014/24/EL preambula punkti 109 kohaselt mõistetakse ettenägematu asjaolu all asjaolusid, mida avaliku sektori hankija ei saanud hoolimata esialgse lepingu sõlmimisele eelnenud põhjalikus ettevalmistustöös ette näha, kusjuures arvesse tuleb võtta olemasolevaid vahendeid, konkreetse projekti olemus ja omadusi ning vastava valdkonna head tava.  Hankija poolt läbiviidud eeltöö on eelpool kirjeldatud, kõik tavapärast ning õigusaktide ja standardite kohaselt ettenähtud uurimistööd teostati. Nagu eelpool kirjeldatud, siis Hankija arvestas piirkonna tundlikkust reostuse osas, ajaloolisi tegevusi raudteevagunite sorteerimisel ja tugiteenuste osutamisel ning varasemaid reostusuuringuid projekteeritava ala vahetus läheduses ja tellis täiendava reostusuuringu. Hankijal ei olnud uuringu tulemuste järgselt alust tellida selle uuringu järgselt täiendavaid uuringuid.  Hankija peab tagama tasakaalu hanke ettevalmistamisele tehtavate kulutuste ja hangitavate ehitustööde maksumuse vahel. Seega on Tellija hanke ettevalmistamisel (projekteerimisel) hoolsuskohustust nõuetekohaselt täitnud.  Riigihangete seaduse § 123 lg 1 punkti 4 kohaselt on hankijal õigus sõlmitud hankelepingut muuta uut riigihanget korraldamata, kui muudatuse põhjustavad hoolsale hankijale ettenägematud asjaolud, kusjuures hankelepingu üldist olemust ei muudeta ja ühegi muudatuse väärtus ei ületa 50 protsenti hankelepingu algsest maksumusest.  Käesoleva muudatusega ei muudeta lepingu olemust, kuivõrd lepingu esemeks oleva töö olemus ei muutu – hankelepingu esemeks jääb Rail Baltica Ülemiste jaamaalal reisiterminali, selle lähiala ja raudtee infrastruktuuri ehitustööde teostamine. Muudatuse tulemusena teostab Töövõtja väljakaevest täiendava suuremahulise reostunud pinnase utiliseerimise. Üldise olemuse muutmine tähistab hankelepingu kõige põhimõttelisemaid muudatusi, nagu lepingu eseme muutmine või hankelepingu liigi muutmine (nt teenuselepingu muutmise kontsessiooniks).[[1]](#footnote-1) Üldise olemuse muutmise all tuleks mõista midagi enamat kui teatud eeltööde osas (reostunud pinnase utiliseerimise) lisatööde teostamist, et ülejäänud töö oleks võimalik nõuetekohaselt (sh vastavalt Projektile) teostada. Samuti ei põhjusta Lepingu olemuse muutmist käesolev muudatus koosmõjus varasemalt teostatud muudatustega, kuivõrd varasemad muudatused on seotud eelkõige Lepingu täitmisel ilmnenud Projekti ebatäpsuste ja ilmnenud asjaoludega arvestamisega eesmärgiga tagada Lepingu nõuetekohane täitmine.  Väljakaevest leitud täiendava suuremahulise reostunud pinnase utiliseerimise maht on septembri 2024 seisuga 6868,53 m3. Täiendava reostuse utiliseerimise ühikhinna osas jõudsid Hankija ja Töövõtja vastavalt lepingu p 12.4 ja 13.3 kokkuleppele ühikhinnas 413,48 €, mis on ligi 70% vähem kui kululoendis esitatud ühikhind. Seega on lisatöö maksumus 2 839 999,78 eurot, millele lisandub seadusest tulenev käibemaks. See moodustab 10,44% hankelepingu esialgsest maksumusest.  Sõlmitud hankelepingu esialgne maksumus oli 27 207 841,84 EUR, millele lisandub seaduses ettenähtud käibemaks. Hankelepingu maksumus pärast käesoleva muudatuse allkirjastamist on 27 207 841,84 + 41 074,88 + 60 942,04 + 289 800 + 428 005,12 + 2 839 999,78 = **30 867 663,66** eurot, millele lisandub seadusest tulenev käibemaks.  Käesolev muudatus rahastatakse CEF\_I A16 vahenditest. |
| Vastutav isik: | Silver Suurorg |
| Eelarves arvestatud: | Jah |
| Rahastamisallikas: | CEF\_I |
| CEF tegevuse number: | A16 |
| Lepingumuudatuse sõlmimise eeldatav aeg: | 14.10.2024 |
| Juhatuse heakskiit lepingu muutmisele: | Jah |
| Nõukogu heakskiit lepingu muutmisele: | Jah |
| Täiendavad asjaolud: | Lisa 1 Reostunud pinnase ühikhinna kokkuleppe analüüs  Lisa 2 Reostunud pinnase skeem |

**Kooskõlastatud:**

|  |  |
| --- | --- |
| Hankeüksuse juht | Liisi Heiskonen */allkirjastatud digitaalselt/* |
| Vastutav isik | Silver Suurorg */allkirjastatud digitaalselt/* |
| Finantskontrolör | Kärt Peetrimäe */allkirjastatud digitaalselt/* |
| Jurist | Kaidi Sulg */allkirjastatud digitaalselt/* |

1. RKTK 3-20-1150 p 17. [↑](#footnote-ref-1)